תחנת כוח דמאוונד

תחנת כוח דמאוונד (באנגלית: Damavand power station) ובשמה הפרסי: תחנת הכוח במחזור משולב של שהידי פאכדשת (نیروگاه سیکل ترکیبی شهدای پاکدشت) היא תחנת כוח במחזור משולב (Combined Cycle) המונעת בגז טבעי, השוכנת בפרובינציית טהראן שבאיראן. היא נחשבת לאחת מתחנות הכוח הגדולות ביותר באיראן ובמזרח התיכון כולו מבחינת הספק ייצור חשמל נומינלי (2,868 מגה-וואט). מיקום התחנה ממוקמת כ-35 קילומטרים דרומית-מזרחית לעיר טהראן, על כביש טהראן–סמנאן בנפת פאכדשת (Pakdasht County). היסטוריה הפרויקט הוקם ומנוהל על ידי חברת פיתוח החשמל של איראן (IPDC), חברת בת של משרד האנרגיה האיראני והקבלן הראשי לביצוע העבודות ואספקת הציוד היה תאגיד קבוצת מפנא . התחנה נבנתה בשני שלבים עיקריים במטרה לענות על הביקוש הגובר לחשמל במטרופולין של טהראן ובאזורי התעשייה הסובבים אותו: שלב א' (מחזור פתוח - טורבינות גז): שלב זה כלל התקנה של 12 טורבינות גז והוא בוצע בין השנים 2002–2008. שלב ב' (מחזור משולב - טורבינות קיטור): במהלך העשור השני של המאה ה-21 הוסבו יחידות הגז למחזור משולב באמצעות הוספת 6 טורבינות קיטור המנצלות את חום פליטת הגזים, ללא צורך בצריכת דלק נוספת. הסבה זו שיפרה משמעותית את הנצילות האנרגטית של התחנה. בתאריך 2 בפברואר 2020, הסתיימו העבודות ומאז התחנה עובד בתפוקה מלאה. מבצע שאגת הארי במסגרת המבצע האמריקאי Epic Fury ומבצע שאגת הארי, מוזכרת בתקשורת תחנת הכוח דמאוונד, כאחד היעדים לתקיפה של ארצות הברית או ישראל. מפרטים טכניים התחנה משתרעת על פני שטח של כ-1,930 דונם (193 הקטאר). ההספק הכולל של תחנת הכוח דמאוונד עומד על כ-2,868 מגה-ואט (MW). המערך הטכנולוגי של התחנה מבוסס על תצורה של בלוקים במחזור משולב, כאשר כל בלוק מורכב משתי טורבינות גז וטורבינת קיטור אחת. טורבינות הגז: 12 יחידות מדגם V94.2 (המבוססות על טכנולוגיה של חברת סימנס הגרמנית, ויוצרו ברישיון באיראן על ידי TUGA, חברה בת של מפנא טורבין, בעלות הספק נומינלי של כ-159 מגה-ואט כל אחת. טורבינות הקיטור: 6 יחידות קיטור בעלות הספק נומינלי של כ-160 מגה-ואט כל אחת, המחוברות למחוללי קיטור משיבי חום . זיהום אוויר התחנה פולטת לאטמוספירה 5.54 מיליון טון (Mt) של פחמן דו-חמצני (CO₂) בשנה. קישורים חיצוניים Damavand Combined Cycle Power Plant by Mapna, סרטון בערוץ "IPMA Global Awards", באתר יוטיוב הערות שוליים